Covid: देशभर में मिले 38 हजार 667 नए मरीज, एक्टिव मामले- 3.87 लाख
स्वास्थ्य मंत्रालय द्वारा जारी किए गए आंकड़ों के अनुसार, देश में कोरोना की वजह से अबतक 4 लाख 30 हजार 732 लोगों की मौत हो चुकी है। इस वक्त देश में कोरोना के एक्टिव मामले 3 लाख 87 हजार 673 हैं।
नई दिल्ली. पिछले 24 घंटों में देशभर से कोरोना के 38 हजार 667 नए मामले सामने आए हैं। इस दौरान 35 हजार 743 कोरोना मरीज इस बीमारी से  उबरने में सफल रहे, जबकि 478 और मरीजों की इस बीमारी की वजह से मौत हो गई। स्वास्थ्य मंत्रालय द्वारा जारी किए गए आंकड़ों के अनुसार, देश में कोरोना की वजह से अबतक 4 लाख 30  हजार 732 लोगों की मौत हो चुकी है। इस वक्त देश में कोरोना के एक्टिव मामले 3 लाख 87 हजार 673 हैं।मंत्रालय ने बताया कि देश में लगातार 48वें दिन रोजाना के मामले 50,000 से कम आए हैं। केंद्रीय स्वास्थ्य मंत्रालय के शनिवार को सुबह आठ बजे जारी अद्यतन आंकड़ों के अनुसार उपचाराधीन मरीजों की संख्या बढ़कर 3,87,673 (कुल संक्रमितों का 1.21 प्रतिशत) हो गई है जबकि स्वस्थ होने की दर 97.45 प्रतिशत है। पिछले 24 घंटे के दौरान के उपचाराधीन रोगियों की संख्या में 2,446 की बढ़ोत्तरी हुई है।मंत्रालय ने बताया कि शुक्रवार को 22,29,798 नमूनों की जांच हुई, इसी के साथ देश में कोरोना वायरस की पहचान के लिए अब तक हुई जांच की संख्या 9,17,00,577 हो गई हैं। स्वास्थ्य मंत्रालय ने बताया कि दैनिक संक्रमण दर 1.73 प्रतिशत जबकि साप्ताहिक संक्रमण दर 2.05 प्रतिशत है। स्वास्थ्य मंत्रालय के आंकड़े के अनुसार इस बीमारी से उबरने वाले लोगों की संख्या बढ़कर 3,13,38,088 हो गयी है जबकि मृत्यु दर 1.34 प्रतिशत है। देशव्यापी टीकाकरण अभियान के तहत शनिवार सुबह तक कोविड-19 रोधी टीके की 53.61 करोड़ खुराक दी जा चुकी है।